projecte-aina/catalan_government_crawling huggingface dataset:
Tothom n'és conscient: la morositat és un dels grans problemes per a qualsevol empresa.
Genera tensions de tresoreria, maldecaps financers i sovint es converteix en un fre a l'hora de pensar en projectes de creixement.
"Una bona venda només és bona si es cobra", ironitza Miguel Troncoso, soci-director de l'oficina de Brussel·les del despatx d'advocats Gómez-Acebo & Pombo.
En una de les sessions del Focus Europa, ha presentat tres instruments europeus per fer front a la morositat de clients transfronterers dins de la UE.
Eines que, paradoxalment, no requereixen de la intervenció d'un advocat.
"Perquè el negoci sigui bo fins al final, s'ha de cuidar des del principi.
"Ens ha de permetre garantir el cobrament al final", afegeix.
En aquesta preparació, d'entrada cal tenir present que "quan fem negocis amb els països de la UE, s'aplica la mateixa legislació en temes de morositat", tal com recorda Ana Coelho, directora de l' Oficina Exterior d'ACCIÓ a Brussel·les.
A l'hora d'iniciar la relació amb el client, cal pensar en aspectes com la llei aplicable, el jutge competent o els interessos de demora.
Tot plegat per estar preparats en el cas que es generi un deute per impagament.
"Amb els contractes bilaterals la cosa està més clara; però quan hi ha una comanda sense contracte signat són importants les condicions generals de venda (CGV) i posar en marxa mecanismes de garantia", adverteix Miguel Troncoso.
En aquestes CGV "s'ha de fixar la garantia, la reserva de domini (el bé pertany al venedor fins que no es pagui) o la transferència de riscos des que el bé surt de casa del venedor fins que arriba a la del comprador", enumera Troncoso.
En cas de disputa per impagament, cal recordar que la directiva europea 2011/7 permet aplicar interessos de demora d'un mínim de l'Euríbor més dos punts.
"Aquest és el mínim, el podem augmentar mentre no sigui abusiu", explica Troncoso.
Els jutges europeus "comencen a considerar abusius els que superin el punt per mes (a partir del 10-12%)", afegeix.
Aquests interessos, que es poden aplicar als 30 dies del venciment de la factura, "estan pensats com una indemnització pels diners que deixes de tenir a la caixa.
Per això, a més a més, es pot preveure al contracte i a les CGV una penalització sancionadora per impagament", detalla.
Un cop s'ha realitzat la venda, la Comissió Europea ofereix tres instruments que s'apliquen igual a tota Europa per facilitar el cobrament en els negocis entre empreses de dos estats membres.
Procediments que es poden realitzar a la xarxa i sense necessitat d'advocat ni procurador.
Catàleg d'empreses i projectes catalans al MWC 2014
Fins a 53 empreses estaran presents al MWC 2014, distribuïdes entre l'Estand Catalonia, amb l'exposició de projectes tecnològics de mobilitat de diverses empreses catalanes i el Brokerage Event, i a l'App Planet, on s'hi presentaran els desenvolupaments per aplicacions mòbils.
Aquest catàleg recull els perfils de les empreses i centres tecnològics presents.
3.500 € (inclosa quota d'inscripció)
Durant l'any, Catalunya presenta l'excel·lència de la seva gent i les seves empreses en molts àmbits, com ara el de les Smart Cities, a través de l'organització de missions empresarials.
Aquesta missió s'emmarca en el programa Amazing Catalonia i tindrà lloc durant la fira SCNY18, una conferència de referència mundial en aquesta matèria.
L'objectiu de la missió d'empreses catalanes del sector smart city a Nova York és establir i potenciar relacions amb empreses i el govern de la ciutat, així com facilitar la connexió amb l'ecosistema emprenedor, fer prospecció del mercat i fer networking amb socis potencials, clients i compradors públics i privats.
Les ciutats estan creixent a una gran velocitat.
La innovació, especialment la innovació tecnològica, pot ajudar els governs locals a afrontar els reptes de la gestió urbana.
Nova York és una ciutat amb grans oportunitats per a les empreses catalanes del sector de smart city, tal i com recull l'informe "Radiografia del sector empresarial de les smart city a Catalunya".
El cost de participació a la missió inclou:
Les empreses participants podran gaudir d'un ajut de 1.057 € en concepte de bossa de viatge (segons normativa).
El nombre de bosses de viatge és limitat i es concedirà per ordre d'inscripció.
Fomentar relacions entre les empreses i el govern de la ciutat, i facilitar la connexió i el networking amb l'ecosistema emprenedor.
Una pime que ofereix solucions (productes/serveis) a punt de mercat amb experiència exportadora o internacional.
Reunió a les Oficines d'ACCIÓ NY per presentar l'agenda dels següents dies.
Trasllat a Brooklyn Navy Yards per assistir als tallers organitzats per l'SCNY18
Cerimònia d'obertura de l'SCNY18
Visita i participació en les activitats de la fira SCNY18.
En el marc de la fira, es mantindran reunions agrupades i individuals amb els diferents actors segons les necessitats de cada empresa.
L'agenda comuna és provisional i s'acabarà definint en funció de la tipologia d'empreses participants.
D'acord als objectius i interessos de cada empresa, s'organitzaran reunions individuals amb potencials socis tecnològics o comercials, centres tecnològics, entitats publiques, potencials clients finals, inversors, etc.
L'import de la bossa de viatge es descomptarà directament de la factura de l'agència de viatges seleccionada per ACCIÓ.
La quota de participació no inclou despeses de trasllats interns i manutenció.
Facilita i fomenta una bona preparació per projectes futurs de l'Horizon 2020 i és una eina útil en la gestió de projectes en general.
Inclou nombrosos exemples i pistes pràctiques per guiar l'empresa al llarg de tot el procés de gestió d'un projecte europeu d'R+D.
Guia de gestió de projectes Horizon 2020
Aquesta Guia analitza l'entorn de finançament europeu, el seu funcionament i el marc jurídic.
També presenta el programa Horizon 2020, els beneficis de crear un consorci internacional per dur a terme projectes d'R+D, entre d'altres.
Recull les diferents fases dels projectes, des de la preparació de la proposta fins a la seva execució.
S'hi destaca la importància de la gestió dels projectes europeus, així com la necessitat d'elaborar un bon pla de treball i de controlar la seva execució.
Identifica els diferents nivells operatius dins un projecte (direcció científica, gestió de projecte i suport administratiu i financer) i presenta les solucions més freqüents per organitzar la gestió.
Indica els diferents plans que convé elaborar i executar perquè el projecte europeu tingui èxit com són el pla de negoci, el de comunicació i el d'ús i disseminació dels resultats.
A més, exposa situacions freqüents i les seves solucions possibles.
2.300 € (inclou quota d'inscripció)
Durant l'any, Catalunya presenta l'excel·lència de la seva gent i les seves empreses en molts àmbits, com ara el de les Smart Cities, a través de l'organització de missions empresarials.
Per quart any consecutiu, Nova Delhi acull la Fira Smart Cities India, un esdeveniment sobre aquest sector que abasta diferents àmbits com Edificació, Energia Solar, Transport i Aigua.
L'objectiu de la missió d'empreses catalanes del sector smart city a Nova Delhi és establir i potenciar relacions amb empreses i el govern de la ciutat, així com facilitar la connexió amb l'ecosistema emprenedor, fer prospecció del mercat i fer networking amb socis potencials, clients i compradors públics i privats.
El Govern de l'Índia ha desenvolupat un ambiciós projecte Smart City, iniciat el 2015, que contempla el desenvolupament de 100 ciutats intel·ligents per al 2020 per fer front a la ràpida urbanització del país.
Aquest projecte ofereix grans oportunitats per a empreses de diferents sectors.
Amb un pressupost de 7.500 milions de dòlars, implica el desenvolupament integral de la infraestructura bàsica: subministrament d'aigua i electricitat, mobilitat urbana, habitatge assequible, sanejament, salut i seguretat, alhora que infusa solucions intel·ligents basades en la tecnologia per impulsar el creixement econòmic i millorar la qualitat de vida dels ciutadans a les ciutats.
El cost de participació a la missió inclou:
Les empreses participants podran gaudir d'un ajut de 991,66 € (import bossa viatge) en concepte de bossa de viatge (segons normativa).
El nombre de bosses de viatge és limitat i es concedirà per ordre d'inscripció.
Fomentar relacions entre les empreses i el govern de la ciutat, i facilitar la connexió i el networking amb l'ecosistema emprenedor.
Una empresa catalana que ofereix solucions per les ciutats i que compta amb experiència exportadora o internacional, dels sectors d'il·luminació, gestió del cicle de l'aigua i residus, mobilitat urbana, edificació sustentable, eficiència energètica i energies renovables, i tecnologies de la informació, entre d'altres.
Reunions agrupades amb actors i agències públiques d'interès, i/o reunions individuals amb potencials socis en funció de les necessitats expressades per les empreses participants.
Reunions individuals amb potencials socis en funció de les necessitats expressades per les empreses participants.
Nota: L'agenda és provisional i s'acabarà definint en funció de la tipologia d'empreses participants.
El curs tractarà aspectes teòrics i casos pràctics de gran importància en transferència tecnològica.
En concret, estarà centrat en la valoració de la tecnologia i la comercialització de la propietat intel·lectual: com crear valor i impacte, diferents estratègies per comercialitzar i valorar la propietat intel·lectual, així com diversos mètodes per avaluar la tecnologia.
Aquesta formació es farà a càrrec d' Afarin Bellisario, vinculada anteriorment amb el Massachusetts Institute of Technology (MIT) com a Technology Licensing Officer, i amb una àmplia experiència en comercialització de tecnològica.
S'oferirà als participants l'oportunitat d'aprendre els procediments d'una de les oficines de transferència tecnològica amb major renom i activitat a nivell mundial en l'àrea d'innovació i desenvolupaments tecnològics.
Aprendre diferents maneres per valorar la tecnologia i analitzar com la estratègia comercial afectarà el valor de la mateixa tecnologia / propietat intel·lectual.
Aquesta sessió va dirigida a (per ordre de prioritat):
*La quota d'inscripció inclou la participació en tots els mòduls del programa, material de formació i coffee breaks.
Aquest curs ha rebut finançament del programa de recerca i innovació Horitzó 2020 de la Unió Europea sota l'acord de subvenció No.
712949 (TECNIOspring PLUS), així com d'ACCIÓ.
Comprova els beneficis del Design Thinking i de l'Agile de primera mà!
Innova, descobreix i practica amb aquestes eines d'innovació en un entorn d'aprenentatge vivencial.
A través de la resolució d'un repte proposat, es farà ús de l'aprenentatge basat en projectes com LEGO® i Serious Play®.
Aquest workshop pretén posar en pràctica Design Thinking i Agile Management en la resolució de problemes i en la creació de conceptes innovadors.
Desenvolupant i avaluant diferents perspectives possibles que permetin obrir noves direccions per a la resolució de problemes.
Mostrar els beneficis del Design Thinking i de l'Agile Management en la resolució de problemes i en la creació de conceptes innovadors.
Un empresari, un director d'una empresa, un gestor de producte o un gestor habitual de projectes d'R+D+i.
Glòria Garcia Prieto, segona tinenta d'alcaldia i presidenta de l'àrea de serveis centrals, seguretat i hisenda
Cristina Fabián, delegada d'ACCIÓ a l'Alt Penedès, Garraf i Maresme
Introducció a Design Thinking i Agile Management
Exercici 2: Adaptabilitat i gestió Agile en propostes innovadores
Pràctica "Hole 19" amb LEGO® i Serious Play®
Posada en comú de les propostes i recomanacions finals
En total, 148 pimes catalanes han aconseguit 61,9 milions d'euros del programa SME Instrument de l'Horitzó 2020 des que va començar aquesta iniciativa (període 2014-2017)
Catalunya és la regió de tot Europa que ha captat més recursos de la Comissió Europea destinats a projectes d'innovació de petites i mitjanes empreses.
En concret, 148 pimes catalanes han obtingut 61,9 milions d'euros a fons perdut per dur a terme projectes d'R+D i innovació, segons dades d'ACCIÓ en base a l'SME Instrument Data Hub.
Es tracta de fons competitius captats entre el 2014 i el 2017 provinents del programa SME Instrument de l'Horitzó 2020.
D'aquesta manera, Catalunya se situa per sobre de les regions del Sud-est d'Irlanda (50,2 ME), Madrid (48,3 ME), Llombardia (45,8 ME) i Illa de França (35,5 ME), amb un volum de fons captats similars als de països com Països Baixos (65,6 ME) o Finlàndia (65,3 ME) i per sobre d'altres països com Irlanda (59,1 ME) o Àustria (24,5 ME).
FONT: ACCIÓ en base SME Instrument Data Hub (2014-2017)
Segons el conseller delegat d'ACCIÓ, Joan Romero, " això posa de manifest l'alt nivell de l'empresa catalana, ja que són ajuts als quals s'hi accedeix per concurrència competitiva i hi ha moltíssima demanda ".
De fet, " les pimes catalanes han captat el 4,8% total del programa tot i que Catalunya representa només l'1,5% de la població de la Unió Europea ", destaca.
Pel que fa a l'Estat espanyol, Catalunya ha obtingut el 26,3% del total dels fons.
El programa SME Instrument de la Comissió Europea impulsa projectes d'innovació amb un alt potencial per créixer internacionalment, i compta amb un pressupost global de 3.000 milions d'euros fins al 2020.
Es tracta d'un dels programes de la iniciativa global Horitzó 2020, la més gran posada en marxa fins al moment per la Comissió Europea, que compta amb prop de 80.000 milions d'euros per a l'impuls de la recerca i innovació a Europa.
L'SME Instrument, que va començar el 2014 -i que forma part de les convocatòries del Consell Europeu d'Innovació-, s'allargarà com a mínim fins al 2020 per atorgar ajuts a fons perdut d'entre 50.000 euros i 2,5 milions d'euros per cada empresa.
Amb aquest ajut, i en funció de la seva intensitat, les 148 pimes catalanes que l'han obtingut han desenvolupat estudis de viabilitat del seu pla de negoci durant 6 mesos o han dut a terme les proves pilot necessàries per portar la seva tecnologia al mercat.
Per accedir a aquest finançament, ACCIÓ –l'agència de la Generalitat de Catalunya per a la competitivitat de l'empresa- ha esta nomenada per la Comissió Europea com l'organisme responsable a Catalunya d'analitzar les necessitats dels projectes d'innovació i oferir serveis de coaching tan per ajudar les pimes catalanes a presentar les sol·licituds per accedir a l'ajut com per assessorar-les en el desenvolupament del projecte.
ACCIÓ ofereix aquest servei d'assessorament com a membre de la xarxa Enterprise Europe Network (EEN), l'organització que ofereix a les pimes informació i assessorament en relació a les polítiques i oportunitats de negoci als països de la UE.
Catalunya se situa per sobre de les regions del Sud-est d'Irlanda, Madrid, Llombardia i Illa de França
Aquí pots veure la presentació d'Executive Partners.
Aquí pots veure la presentació d'ACCIÓ.
Les empreses catalanes de molts sectors tenen l'oportunitat de posicionar els seus serveis i productes i les tecnologies innovadores al Brasil per entrar en la iniciativa de partenariats i inversions del govern d'aquell país que és cabdal dins el programa que ha adoptat post covid-19.
En aquesta sessió analitzarem les barreres d'entrada al país i com superar-les.
També parlarem dels molts i diversos sectors que abasta aquesta iniciativa: infrastructura bàsica, transport, reciclatge, telecomunicacions, mineria, defensa i la gestió de parcs naturals i llars d'infants.
Davant l'actual context de la Covid-19 el Govern ha posat en marxa el Programa "Pró Brasil: Construção de um país em progresso", que continua apostant per la col·laboració públic-privada, com un dels instruments de revitalització del país.
En aquest sentit, una de les iniciatives estrella segueix sent el "Programa de Parcerias e Investimentos" (Programa de partenariats i inversions).
Conèixer les oportunitats al Brasil en contractació pública, aprendre dels casos d'empreses que hi estan treballant.
Una empresa amb interès a presentar-se a licitacions al Brasil.
Una empresa, consultoria i enginyeria de medi ambient, energia, canvi climàtic, transport/mobilitat, entorn urbà, infraestructures/obra civil, salut, educació, TIC
Consolat general del Brasil _ Cambra de Comerç Brasil-Catalunya
Estratègies d'entrada i posicionament al Brasil
Parlem amb les empeses dels projectes públics al Brasil
Boston i l'estat de Massachusetts són el principal pol de generació de tecnologia als Estats Units i també a nivell global.
La ciutat compta amb un vibrant ecosistema innovador, format per universitats com el MIT i Harvard, centres de R+D corporatius, hospitals punters i startups, entre d'altres.
En aquest ecosistema, Boston destaca per comptar amb un dels sectors de salut més dinàmics del món.
La irrupció de la tecnologia d'impressió 3D ha fet que Massachusetts n'esdevingui l'epicentre indiscutible, sobretot pel que fa a les seves aplicacions en el sector salut.
En aquesta missió, t'oferim la possibilitat d'assistir al congrés BIOMEDevice de Boston durant els dies 18 i 19 d'abril de 2018, com a oportunitat per a explorar l'oferta complerta de solucions innovadores per produir productes mèdics més eficients i intel·ligents.
Aquest congrés esdevé una plataforma que permet connectar amb més de 4.500 participants, tots ells amb un perfil tècnic i/o executiu, i més de 450 proveïdors especialitzats.
La fira inclou tant una àrea d'exposició com un congrés amb ponents de reconegut prestigi.
Està organitzada amb el suport del Massachusetts Medical Device Industry Council (MassMEDIC).
Conèixer de primera mà l'estat de l'art de tecnologies d'impressió 3D amb aplicació en l'àmbit de la salut i dels dispositius mèdics.
Explorar oportunitats de comercialització i fer benchmarking de casos d'èxit.
Una empresa usuària de tecnologia 3DPrinting, una empresa de dispositius mèdics, una startup o un proveïdor tecnològic de l'entorn de les tecnologies mèdiques i/o impressió 3D, una entitat de recerca o hospitalària interessada en l'aplicació de la impressió 3D al sector.
Assistència al BIOMEDevice i a la conferència anual del clúster MassMEDIC
Assistència al BIOMEDevice i tornada a Barcelona
Josep Maria Buades, director del Centre de Promoció de Negocis d'ACC1Ó a Sao Paulo; i Mireia López, consultora per als mercats d'Amèrica del Sud d'ACC1Ó, expliquen tot el que cal saber per aterrar al Brasil.
El Brasil és un país amb dimensions continentals, 192 milions d'habitants el 2009, i que ja és la 6a economia mundial.
Tot i així, ocupa el lloc 73 en l'Índex de Desenvolupament Humà.
Malgrat els esforços encara hi ha grans constrastos.
No s'ha reduït la desigualtat, sinó que tothom s'ha fet més ric.
El clima al país és d'optimisme, amb una població jove i creixent, estabilitat política i una baixa taxa d'atur.
Cal tenir presents les diverses mesures de caràcter proteccionista al Brasil, que pretenen evitar la "malaltia holandesa".
Al Brasil cal paciència, tacte, humilitat, ambició, flexibilitat i realisme.
La taxa d'atur segueix sent baixa i això té efectes sobre el consum intern.
La inversió estrangera es manté, fruit del clima de confiança, i s'està veient que la crisi de 2008 ha tingut poc impacte en l'economia del país.
A més a més, els últims esdeveniments programats de caràcter global (Mundial de futbol i els Jocs Olímpics) li estan donant una gran exposició a l'àmbit internacional, aconseguint captar inversions d'arreu del món.
El sector salut al Brasil necessita una renovació general de centres i d'aparells a causa de l'increment de la classe mitjana i a l'envelliment progressiu de la població.
El sistema de salut públic del Brasil (SUS) té llistes d'espera llargues i això ha provocat un gran creixement del sector de la sanitat privada.
El sector salut al Brasil presenta oportunitats gràcies a la convergència de diversos factors:
1.Canvi estructural de la població.
En els últims 15 anys hi ha hagut un canvi en la piràmide poblacional fruit de l'envelliment de la població.
Aquest sector de la població suposa un increment de la demanda de prestacions del sector sanitari, sobretot en temes de geriatria i serveis d'atenció a persones en situació de dependència.
2.Canvi en el poder adquisitiu.
Per raó del creixement econòmic i de les polítiques del país per treure gent de la pobresa, s'ha vist un augment de la classe mitjana al Brasil que demana més serveis i prestacions en el sector salut.
El mes de gener de 2015 hi ha hagut un canvi en el marc normatiu del sector hospitalari brasiler, facilitant l'entrada de capital estranger.
La llei també suprimeix l'obligació de tenir autorització prèvia per a l'entrada de capital estranger de l'òrgan directiu del Sistema Únic de Salut (SUS).
Aquest últim factor obre oportunitats a inversors estrangers en:
· Renovació de les infraestructures sanitàries i de material mèdic
· Gestió de logística especialitzada
· Serveis d'atenció a persones en situació de dependència
· Màrqueting de productes farmacèutics
Brasil és un mercat de 202 milions de persones que ha experimentat un creixement constant durant els últims anys.
Aquest fet ha anat vinculat a una despesa pública elevada per part del govern i a uns nivells alts d'inversió estrangera.
Moltes empreses catalanes han decidit establir-se al Brasil aprofitant aquesta situació.
Més de 400 empreses catalanes s'han beneficiat d'aquest clima i s'han establert de forma permanent al Brasil durant els últims anys.
Tot i l'actual conjuntura econòmica, el govern ha detectat deficiències en el model de gestió de serveis públics.
És per això que les institucions brasileres han optat per potenciar un model de gestió publicoprivat.
Des de finals de 2014, en el sector de la il·luminació, Brasil ha començat a adoptar una sèrie de mesures per promoure la creació de projectes de partenariat publicoprivat.
Per tal de promoure la inversió estrangera s'han transferit les competències de les empreses distribuïdores als municipis en matèria d'il·luminació pública per així poder promoure projectes de PPP (partenariat publicoprivat).
Aquesta transferència de competències té com a objectiu aconseguir un augment de l'eficiència, una reducció de costos i la promoció d'associacions entre empreses brasileres i estrangeres.
São Paulo es planteja el canvi de 580.000 punts de llum per llums de LED.
L'Ajuntament preveu altres actuacions en el sector de la il·luminació relacionades amb la creació de tipus de il·luminació específics per carrers comercials, carreteres empedrades passos de vianants edificis públics i carrerons estrets.
D'altra banda, Itatiba ha apostat per un projecte d'il·luminació emmarcat dins el concepte de Smart Cities.
Es preveu que, a partir d'aquest any i progressivament, vagin sorgint nous projectes d'aquest tipus en el sector de la il·luminació a diferents regions del Brasil.
El Brasil presenta oportunitats en l'àmbit de les energies renovables, principalment eòlica, solar i biomassa, i també en el sector hospitalari.
Altres sectors en forta expansió al Brasil són el TIC i el d' smart cities.
480 empreses catalanes tenen filials al Brasil, això el posiciona entre els cinc primers països del món en quant a recepció d'aquesta inversió catalana.